title: Cinneadh Cur Chun Feidhme (CBES) 2022/881 ón gComhairle an 3 Meitheamh 2022 lena gcuirtear chun feidhme Cinneadh 2012/642/CBES a bhaineann le bearta sriantacha i bhfianaise na staide sa Bhealarúis agus rannpháirtíocht na Bealarúise san fhogha arna thabhairt ag an Rúis faoin Úcráin

text:
                  3.6.2022

                  GA

                  Iris Oifigiúil an Aontais Eorpaigh

                  L 153/77

         CINNEADH CUR CHUN FEIDHME (CBES) 2022/881 ÓN gCOMHAIRLE
         an 3 Meitheamh 2022
         lena gcuirtear chun feidhme Cinneadh 2012/642/CBES a bhaineann le bearta sriantacha i bhfianaise na staide sa Bhealarúis agus rannpháirtíocht na Bealarúise san fhogha arna thabhairt ag an Rúis faoin Úcráin
         TÁ COMHAIRLE AN AONTAIS EORPAIGH,
         Ag féachaint don Chonradh ar an Aontas Eorpach, agus go háirithe Airteagal 31(2) de,
         Ag féachaint do Chinneadh 2012/642/CBES ón gComhairle an 15 Deireadh Fómhair 2012 a bhaineann le bearta sriantacha i bhfianaise na staide sa Bhealarúis agus rannpháirtíocht na Bealarúise san fhogha arna thabhairt ag an Rúis faoin Úcráin (1), agus go háirithe Airteagal 6(1) de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:

                     (1)

                     An 15 Deireadh Fómhair 2012, ghlac an Chomhairle Cinneadh 2012/642/CBES.

                     (2)

                     I bhfianaise a thromchúisí atá an staid sa Bhealarúis agus na sáruithe leanúnacha ar chearta an duine agus an chois ar bolg leanúnaigh ar an tsochaí shibhialta agus an freasúra daonlathach, ba cheart 12 dhuine aonair agus ocht n-eintiteas a áireamh ar liosta na ndaoine nádúrtha agus dlítheanacha, na n-eintiteas agus na gcomhlachtaí atá faoi réir na mbeart sriantach a leagtar amach in Iarscríbhinn I a ghabhann le Cinneadh 2012/642/CBES.

                     (3)

                     Ba cheart, dá bhrí sin, Cinneadh 2012/642/CBES a leasú dá réir,

               TAR ÉIS AN CINNEADH SEO A GHLACADH:

            Airteagal 1
            Leasaítear leis seo Iarscríbhinn I a ghabhann le Cinneadh 2012/642/CBES mar a leagtar amach san Iarscríbhinn a ghabhann leis an gCinneadh seo.

            Airteagal 2
            Tiocfaidh an Cinneadh seo i bhfeidhm ar dháta a fhoilsithe in Iris Oifigiúil an Aontais Eorpaigh.

            Arna dhéanamh sa Bhruiséil, 3 Meitheamh 2022.

                  Thar ceann na Comhairle

                  An tUachtarán

               C. COLONNA

            (1)  IO L 285, 17.10.2012, lch. 1.

            IARSCRÍBHINN
            Leasaítear Iarscríbhinn I a ghabhann le Cinneadh 2012/642/CBES mar a leanas:

                        (1)

                        cuirtear na daoine nádúrtha seo a leanas leis an tábla “A. Daoine nádúrtha dá dtagraítear in Airteagail 3(1) agus 4(1)”:

                                    Ainmneacha
                                    (Traslitriú an litrithe Bealarúisise)
                                    (Traslitriú an litrithe Rúisise)

                                    Ainmneacha
                                    (litriú Bealarúisise)
                                    (litriú Rúisise)

                                    Faisnéis aitheantais

                                    Cúiseanna lena liostú

                                    Dáta an liostaithe

                                    “184.

                                    Ihar Vasilievich KARPENKA
                                    Igor Vasilievich KARPENKO

                                    Iгар Васiльевiч КАРПЕНКА
                                    Игорь Васильевич КАРПЕНКО

                                    Post/Poist: Cathaoirleach ar an Central Commission of the Republic of Belarus on Elections and Holding Republican Referenda
                                    Dáta breithe: 28.4.1964
                                    Inscne: fireann
                                    Náisiúntacht: Bealarúiseach

                                    Ina phost mar Chathaoirleach ar an Central Commission of the Republic of Belarus on elections and holding Republican Referenda ón 13 Nollaig 2021 i leith, tá Ihar Karpenka freagrach as reifreann bunreachtúil an 27 Feabhra 2022 a eagrú agus a thionól, reifreann nach gcomhlíonann caighdeáin idirnáisiúnta an smachta reachta, an daonlathais agus chearta an duine agus nach gcomhlíonann na critéir arna leagan síos ag Coimisiún na Veinéise. Go háirithe, ní raibh an próiseas dréachtaithe trédhearcach agus ní raibh aon pháirt ag an tsochaí shibhialta ná ag an bhfreasúra daonlathach ar deoraíocht ann.
                                    Dá bhrí sin, tá sé freagrach as an mbonn a bhaint den daonlathas agus den smacht reachta sa Bhealarúis.

                                    3.6.2022

                                    185.

                                    Dzmitry Aliakseevich ALEKSIN
                                    Dmitry Alexeevich OLEKSIN

                                    Дзмiтрый Аляксеевiч АЛЕКСIН
                                    Дмитрий Алексеевич ОЛЕКСИН

                                    Post/Poist: Mac le Aliaksei Aleksin, scairshealbhóir in Belneftgaz, Energo-Oil agus Grantlo (a thugtaí Energo-Oil-Invest tráth)
                                    Dáta breithe: 1987
                                    Inscne: fireann
                                    Náisiúntacht: Bealarúiseach

                                    Is mac é Dzmitry Aleksin le Aliaksei Aleksin, mórfhear gnó sa Bhealarúis. In 2021 bhí sé ina chomhúinéir ar chuideachtaí faoi úinéireacht a athar nó a raibh baint aige leo, lena n-áirítear Energo-Oil, Belneftgaz agus Grantlo (iarEnergo-Oil-Invest). Tugadh cóir fhabhrach do na cuideachtaí sin bunaithe ar fhoraitheanta an uachtaráin a shínigh Aliaksandr Lukashenka: tugadh pribhléidí eisiacha do Inter Tobacco chun táirgí tobac a allmhairiú chuig an mBealarúis, agus ceapadh Belneftgaz ina oibreoir monatóireachta idirthurais náisiúnta.
                                    Dá bhrí sin, tá sé ag baint tairbhe as réimeas Lukashenka.

                                    3.6.2022

                                    186.

                                    Vital Aliakseevich ALEKSIN
                                    Vitaliy Alexeevich OLEKSIN

                                    Вiталь Аляксеевiч АЛЯКСIН
                                    Виталий Алексеевич ОЛЕКСИН

                                    Post/Poist: Mac le Aliaksei Aleksin, scairshealbhóir in Belneftgaz, Energo-Oil agus Grantlo (a thugtaí Energo-Oil-Invest tráth)
                                    Dáta breithe: 29.8.1997
                                    Inscne: fireann
                                    Náisiúntacht: Bealarúiseach

                                    Is mac é Vital Aleksin le Aliaksei Aleksin, mórfhear gnó sa Bhealarúis. In 2021 bhí sé ina chomhúinéir ar chuideachtaí a bhí faoi úinéireacht a athar nó a raibh baint aige leo, lena n-áirítear Energo-Oil, Belneftgaz agus Grantlo (iarEnergo-Oil-Invest). Tugadh cóir fhabhrach do na cuideachtaí sin bunaithe ar fhoraitheanta an uachtaráin a shínigh Aliaksandr Lukashenka: tugadh pribhléidí eisiacha do Inter Tobacco chun táirgí tobac a allmhairiú chuig an mBealarúis, agus ceapadh Belneftgaz ina oibreoir monatóireachta idirthurais náisiúnta.
                                    Dá bhrí sin, tá sé ag baint tairbhe as réimeas Lukashenka.

                                    3.6.2022

                                    187.

                                    Bogoljub KARIĆ

                                    Богољуб КАРИЋ
                                    Боголюб КАРИЧ

                                    Post/Poist: Fear gnó agus polaiteoir Seirbiach, atá bainteach leis an gcuideachta Dana Holdings
                                    Dáta breithe: 17.1.1954
                                    Áit bhreithe: Peja/Pec, an iar-Iúgslaiv (an Chosaiv anois)
                                    Inscne: fireann
                                    Náisiúntacht: Seirbiach
                                    Pasuimhir: 012830978 (bailí go dtí 27.12.2026)

                                    Is fear gnó agus polaiteoir Seirbiach é Bogoljub Karić. In éineacht lena bhaill teaghlaigh, d’fhorbair sé líonra de chuideachtaí eastáit réadaigh sa Bhealarúis agus chothaigh sé líonra teagmhálacha le teaghlach Aliaksandr Lukashenka. Go háirithe, tá dlúthbhaint aige le Dana Holdings agus a iar-fhochuideachta Dana Astra agus tuairiscítear go ndearna sé ionadaíocht ar na heintitis sin le linn cruinnithe le Lukashenka. Rinne Lukashenka cur síos ar an tionscadal Minsk World, a d’fhorbair cuideachta a bhfuil baint ag Karic léi, mar ‘sampla de chomhoibriú sa domhan Slavach’. A bhuí leis an dlúthchaidreamh seo le Lukashenka agus a lucht coimhdeachta, fuair cuideachtaí a bhfuil baint acu leis cóir fhabhrach ó réimeas Lukashenka, lena n-áirítear buntáistí cánach agus ceapacha talún d’fhorbairt eastáit réadaigh.
                                    Dá bhrí sin, tá sé ag baint tairbhe as réimeas Lukashenka agus tacaíonn sé leis.

                                    3.6.2022

                                    188.

                                    Andrii SICH
                                    Andrey SYCH

                                    Андрiй СИЧ
                                    Андрей СЫЧ

                                    Post/Poist: Comh-óstach den chlár ‘Platform’ ar an gcainéal atá faoi úinéarcht an Stáit ‘Belarus 1’
                                    Ball den eagraíocht ‘Rusj molodaja’
                                    Dáta breithe: 20.9.1990
                                    Áit bhreithe: An Bhealarúis
                                    Inscne: fireann
                                    Náisiúntacht: Bealarúiseach

                                    Tá Andrii Sych ina Chomh-óstach ar an gclár ‘Platform’ ar ‘Belarus 1’, cainéal teilifíse faoi úinéireacht stáit. Sa phost sin, thacaigh sé le insintí réimis atá dírithe ar na meáin neamhspleácha a aithisiú, an bonn a bhaint ón daonlathas agus údarú a thabhairt don chos ar bolg. Thacaigh sé le hinsint réimeas Lukashenka faoin rún atá ag stáit an Iarthair coup d’état a eagrú sa Bhealarúis agus d’iarr sé go gcuirfí pionóis chrua orthu siúd a líomhnaíodh a bheith páirteach, thacaigh sé le feachtais bhréagaisnéise maidir le drochíde a thabhairt d’imircigh a tháinig go dtí an tAontas ón mBealarúis, agus chuir sé an íomhá chun cinn gur gníomhairí tionchair eachtraigh iad na meáin neamhspleácha ar cheart a ngníomhaíocht a shrianadh.
                                    Dá bhrí sin tá sé ag tacú le réimeas Lukashenka.

                                    3.6.2022

                                    189.

                                    Dzianis Aliaksandravich MIKUSHEU
                                    Denis Alexandrovich MIKUSHEV

                                    Дзянiс Аляксандравiч МIКУШЭЎ
                                    Денис Александрович МИКУШЕВ

                                    Post/Poist: Ceann an Department for the Supervision of Compliance with the Law of Court Decisions in Criminal Cases of the Prosecutor’s Office of the Gomel Region/Oblast; comhairleoir dlí sinsearach
                                    Dáta breithe: 21.3.1980
                                    Inscne: fireann
                                    Náisiúntacht: Bealarúiseach

                                    Is Ceann an Department for the Supervision of Compliance with the Law of Court Decisions in Criminal Cases of the Prosecutor’s Office of the Gomel Region/Oblast agus comhairleoir dlí speisialta é Dzianis Mikusheu. Sa phost sin, tá sé freagrach as tús a chur le hionchúiseamh Siarhei Tsikhanouski, Artsiom Sakau, Dzmitry Papou, lhar Losik, Uladzimir Tsyhanovich agus Mikalai Statkevich. Chuir sé le coinneáil threallach Siarhei Tsikhanouski, faoi mar a cuireadh i láthair i dtuarascáil Mheitheal na Comhairle um Chearta an Duine maidir le Coinneáil Threallach.
                                    Tá sé freagrach, dá bhrí sin, as sáruithe tromchúiseacha ar chearta an duine agus as an mbonn a bhaint ón smacht reachta mar aon le cos ar bolg a imirt ar an tsochaí shibhialta agus ar an bhfreasúra daonlathach.

                                    3.6.2022

                                    190.

                                    Mikalai Ivanavich DOLIA
                                    Nikolai Ivanovich DOLYA

                                    Мiĸалай Iванавiч ДОЛЯ
                                    Ниĸолай Иванович ДОЛЯ

                                    Post/Poist: Breitheamh ag Gomel Regional Court
                                    Dáta breithe: 3.7.1979
                                    Inscne: fireann
                                    Náisiúntacht: Bealarúiseach
                                    Uimhir aitheantais phearsanta: 3070379H0 41PBI

                                    Is breitheamh in Gomel Regional Court é Mikalaí Dolia. Sa phost sin, tá sé freagrach as téarmaí príosúin atá díréireach fada a ghearradh ar Siarhei Tsikhanouski, Artsiom Sakau, Dzimtry Papou, Ihar Losik, Uladzimir Tsyhanovich agus Mikalai Statkevich. Chuir sé le coinneáil threallach Siarhei Tsikhanouski, faoi mar a cuireadh i láthair i dtuarascáil Mheitheal na Comhairle um Chearta an Duine maidir le Coinneáil Threallach.
                                    Tá sé freagrach, dá bhrí sin, as sáruithe tromchúiseacha ar chearta an duine agus as an mbonn a bhaint ón smacht reachta mar aon le cos ar bolg a imirt ar an tsochaí shibhialta agus ar an bhfreasúra daonlathach.

                                    3.6.2022

                                    191.

                                    Andrei Yaouhenavich PARSHYN
                                    Andrei Yevgenevich PARSHIN

                                    Андрэй Яўгенавiч ПАРШЫН
                                    Андрей Евгеньевич ПАРШИН

                                    Post/Poist: Ceann an Main Department for Combating Organized Crime and Corruption in Belarus (GUBOPiK)
                                    Dáta breithe: 19.2.1974
                                    Seoladh: 4A Skryganova St., Apt. 211, Mionsc, an Bhealarúis
                                    Inscne: fireann
                                    Náisiúntacht: Bealarúiseach

                                    Tá Andrei Parshyn ina Cheann ar an Main Department for Combating Organized Crime and Corruption (GUBOPiK) sa Ministry of Internal Affairs ó 2021 i leith. Tá GUBOPiK ar cheann de na príomhchomhlachtaí atá freagrach as géarleanúint pholaitiúil sa Bhealarúis, lena n-áirítear gabhálacha treallacha agus neamhdhleathacha agus drochíde, lena n-áirítear céasadh, gníomhaithe agus comhaltaí den tsochaí shibhialta.
                                    D’fhoilsigh GUBOPiK ar a phróifíl Telegram físeáin d’admhálacha a rinne gníomhaithe Bealarúiseacha agus gnáthshaoránaigh Bhealarúiseacha faoi iallach, á nochtadh do phobal na Bealarúise i gcoitinne agus á n-úsáid mar uirlis brú polaitiúil. Choinnigh GUBOPiK Mark Bernstein, duine de na heagarthóirí Wikipedia is mó sa Rúisis, as faisnéis a fhoilsiú faoi fhogha na Rúise faoin Úcráin, a mheastar a bheith ina ‘bréagnuacht’ fhrith-Rúiseach.
                                    Tá Andrei Parshyn freagrach, dá bhrí sin, as sáruithe tromchúiseacha ar chearta an duine agus as cos ar bolg a imirt ar an tsochaí shibhialta sa Bhealarúis.

                                    3.6.2022

                                    192.

                                    Ihar Pyatrovich TUR
                                    Igor Petrovich TUR

                                    Iгар Пятровiч ТУР
                                    Игорь Петрович ТУР

                                    Post/Poist: Fostaí cainéal teilifíse atá faoi úinéireacht stáit ‘ONT’, údar agus ancaire roinnt clár (‘Propaganda’, ‘To be completed’)
                                    Dáta breithe: 26.3.1989
                                    Áit bhreithe: Grodno/Hrodna, Belarus
                                    Inscne: fireann
                                    Náisiúntacht: Bealarúiseach

                                    Is fostaí é Ihar Tur de chuid chainéal teilifíse ONT faoi úinéireacht stáit agus tá sé ar cheann de phríomhbholscairí réimeas Lukashenka. Is é a óstálann an clár ‘Propaganda’, ina mbíonn sé ag iarraidh go ndéanfaí foréigean, ina ndéanann sé míchlú ar ghníomhaithe ón bhfreasúra agus cuireann sé físeáin chun cinn le hadmhálacha éigeantacha ó phríosúnaigh pholaitiúla. Scríobh sé roinnt tuairiscí bréagacha ar agóidí fhreasúra na Bealarúise, agus scríobh sé bréagaisnéis maidir le himeachtaí san Aontas, agus maidir le hionsaithe ar an tsochaí shibhialta. Tá sé freagrach freisin as bréagaisnéis agus teachtaireachtaí lena ngríosaítear foréigean a scaipeadh ar líne. Bhronn Aliaksandr Lukashenka bonn air as a chuid oibre sna meáin.
                                    Dá bhrí sin, tá sé ag baint tairbhe as réimeas Lukashenka agus tacaíonn sé leis.

                                    3.6.2022

                                    193.

                                    Lyudmila Leanidauna HLADKAYA
                                    Lyudmila Leonidovna GLADKAYA

                                    Людмiла Леанiдаўна ГЛАДКАЯ
                                    Людмила Леонидовна ГЛАДКАЯ

                                    Post/Poist: Comhfhreagraí speisialta nuachtáin SB Belarus Segodnya, láithreoir ag an gcainéal teilifíse atá faoi úinéireacht an stáit Belarus 1
                                    Dáta breithe: 30.6.1983
                                    Seoladh: 8A Vodolazhsky St., apt. 45, Mionsc, an Bhealarúis
                                    Inscne: baineann
                                    Náisiúntacht: Bealarúiseach

                                    Tá Lyudmila Hladkaya ar duine de na bolscairí is suntasaí de réimeas Lukashenka. Is fostaí í de chuid nuachtán ‘SB Belarus Segodnya’ agus comhlach de mheáin eile atá fabhrach don réimeas, lena n-áirítear an cainéal teilifíse Belarus 1 atá faoi úinéireacht stáit. Is minic a úsáideann sí fuathchaint agus teanga mhaolach agus í ag labhairt faoin bhfreasúra daonlathach. Rinne sí a lán ‘agallaimh’ freisin le saoránaigh na Bealarúise agus iad faoi choinneáil éagórach, mic léinn go minic, á dtaispeáint i staid náireach agus ag magadh fúthu. Chuir sí brú faoi chois na ngaireas slándála chun cinn agus ghlac sí páirt i bhfeachtais bhréagaisnéise agus ionramháil faisnéise. Tá sí ag tacú go poiblí le Aliaksandr Lukashenka agus léiríonn sí bród as a bheith ag fónamh dá réimeas. Mhol Lukashenka í go poiblí as a cuid oibre agus bhronn sé gradaim uirthi.
                                    Dá bhrí sin, tá sí ag baint tairbhe as réimeas Lukashenka agus tacaíonn sí leis.

                                    3.6.2022

                                    194.

                                    Ryhor Yur'yevich AZARONAK
                                    Grigoriy Yurevich AZARYONOK

                                    Рыгор Юр'евiч АЗАРОНАК
                                    Григорий Юрьевич АЗАРЁНОК

                                    Post/Poist: Fostaí cainéal teilifíse atá faoi úinéireacht an stáit ‘CTV’, údar agus óstach roinnt clár (‘Secret Springs of Politics’, ‘Order of Judas’, ‘Panopticon’)
                                    Céim: Leifteanant cúltaca
                                    Dáta breithe: 18.10.1995
                                    Áit bhreithe: Mionsc, An Bhealarúis
                                    Inscne: fireann
                                    Náisiúntacht: Bealarúiseach

                                    Tá Ryhor Azaronak ar cheann de phríomhbholscairí réimeas Lukashenka. Is colúnaí polaitiúil é, údar agus óstach ar chláir sheachtainiúla bholscaireachta ar an gcainéal teilifíse ‘CTV’ atá faoi úinéireacht stáit. Sna craoltaí a bhí aige, thacaigh sé le foréigean in aghaidh easaontaigh réimeas Lukashenka, d’úsáid sé teanga mhaolaitheach go córasach agus é ag trácht ar ghníomhaithe, ar iriseoirí agus ar fhreasúraí eile réimeas Lukashenka. Bhronn Aliaksandr Lukashenka duais air leis an mbonn ‘For Courage’.
                                    Dá bhrí sin, tá sé ag baint tairbhe as réimeas Lukashenka agus tacaíonn sé leis.

                                    3.6.2022

                                    195.

                                    Ivan Ivanavich GALAVATYI
                                    Ivan Ivanovich GOLOVATY

                                    Iван Iванавiч ГАЛАВАТЫ
                                    Иван Иванович ГОЛОВАТЫЙ

                                    Post/Poist: Ard-Stiúrthóir Chuideachta Comhstoic Oscailte ‘Belaruskali’
                                    Comhalta den Standing Committee of the Council of the Republic of the National Assembly of the Republic of Belarus for Foreign Affairs and National Security
                                    Dáta breithe: 15.6.1976
                                    Áit bhreithe: Pogost Settlement, Soligorsk District, Minsk Province, Belarus
                                    Inscne: fireann
                                    Náisiúntacht: Bealarúiseach

                                    Is é Ivan Galavatyi Ardstiúrthóir Belaruskali, fiontar faoi úinéireacht stáit, ar foinse mhór ioncaim agus airgeadra eachtraigh é do réimeas Lukashenka. Is comhalta é den Council of the Republic agus den National Assembly agus tá poist arda eile aige freisin sa Bhealarúis. Fuair sé an iliomad gradam stáit, lena n-áirítear gradaim ó Aliaksandr Lukashenka go díreach, le linn a ghairme. Bhí dlúthbhaint aige le Lukashenka agus baill dá theaghlach. Dá bhrí sin, tá sé ag baint tairbhe as réimeas Lukashenka agus tacaíonn sé leis.
                                    Baineadh préimheanna d’fhostaithe Belaruskali a ghlac páirt i stailceanna agus agóidí síochánta i ndiaidh thoghcháin chalaoiseacha uachtaránachta Lúnasa 2020 agus ligeadh chun bealaí iad. Bhagair Lukashenka féin go pearsanta go gcuirfí mianadóirí ón Úcráin in ionad na bhfostaithe a chuaigh ar stailc. Tá Ivan Golovatyi freagrach, dá bhrí sin, as cos ar bolg a imirt ar an tsochaí shibhialta.

                                    3.6.2022”

                        (2)

                        cuirtear na daoine dlítheanacha seo a leanas le tábla “B. Daoine dlítheanacha, eintitis nó comhlachtaí dá dtagraítear in Airteagal 4(1)”:

                                    Ainmneacha
                                    (Traslitriú an litrithe Bealarúisise)
                                    (Traslitriú an litrithe Rúisise)

                                    Ainmneacha
                                    (litriú Bealarúisise)
                                    (litriú Rúisise)

                                    Faisnéis aitheantais

                                    Cúiseanna lena liostú

                                    Dáta an liostaithe

                                    “28.

                                    Cuideachta Comhstoic Oscailte ‘Belaruskali’

                                    Адкрытае акцыянернае таварыства 'Беларуськалiй'
                                    Открытое акционерное общество 'Беларуськалий'

                                    Seoladh: 5 Korzha St., Soligorsk, 223710 Minsk Region/Oblast, Belarus
                                    Dáta clárúcháin: 23.12.1996
                                    Cláruimhir: 600122610

                                    Is fiontar faoi úinéireacht stáit é OJSC Belaruskali atá ar cheann de na táirgeoirí potaise is mó ar domhan, agus 20 % d’onnmhairithe domhanda potaise á soláthar aige. Dá bhrí sin, is foinse mhór ioncaim agus airgeadra eachtraigh é do réimeas Lukashenka. Chuir Aliaksandr Lukashenka síos air mar ‘taisce náisiúnta, bród, ceann de cholúin onnmhairí na Bealarúise’. Dá bhrí sin, tá Belaruskali ag baint tairbhe as réimeas Lukashenka agus tacaíonn sé leis.
                                    Rinneadh imeaglú ar fhostaithe Belaruskali a ghlac páirt i stailceanna agus in agóidí síochánta tar éis na dtoghchán calaoiseacha sa Bhealarúis i mí Lúnasa 2020 agus leag bainistíocht na cuideachta as a bpost iad ina dhiaidh sin. Bhagair Lukashenka féin go pearsanta go gcuirfí mianadóirí ón Úcráin in ionad na bhfostaithe a chuaigh ar stailc. Dá bhrí sin, tá Belaruskali freagrach as cos ar bolg a imirt ar an tsochaí shibhialta sa Bhealarúis agus tacaíonn sé le réimeas Lukashenka.

                                    3.6.2022

                                    29.

                                    An chuideachta chomhstoic Belarusian Potash Company

                                    ААТ 'Беларуская калiйная кампанiя'
                                    ОАО 'Белорусская калийная компания'

                                    Seoladh: 35 Masherova Ave., 220002 Minsk, an Bhealarúis
                                    Dáta clárúcháin: 13.9.2013
                                    Cláruimhir: 192050251
                                    Teil. +375 (17)-309-30-10; +375 (17)-309-30-30
                                    Seoladh ríomhphoist: info@belpc.by

                                    Is JSC Belarusian Potash Company a dhéanann an t-onnmhairiú do Belaruskali, táirgeoir potaise stát na Bealarúise. Is ceann de na foinsí is mó ioncaim do réimeas Lukashenka é Belaruskali. Seasann soláthairtí ó Belarus Potash Company do 20 % d’onnmhairithe domhanda potaise.
                                    Ráthaíonn an stát cearta monaplachta Belarusian Potash Company chun leasacháin photaisiam a onnmhairiú. Tuilleann an chuideachta ioncam suntasach a bhuí le cóir fhabhrach óúdaráis na Bealarúise. Dá bhrí sin, tá JSC Belarusian Potash Company ag baint tairbhe as réimeas Lukashenka agus tacaíonn sé leis.

                                    3.6.2022

                                    30.

                                    An chuideachta theoranta ‘Inter Tobacco’

                                    Таварыства з абмежаванай адказнасцю 'Iнтэр Табак'
                                    Общество с ограниченной ответственностью 'Интер Тобако'

                                    Seoladh:, 131 Novodvorskiy village, Novodvorskiy village council, Minsk District, 223016 Minsk Region /Oblast, an Bhealarúis
                                    Dáta clárúcháin: 10.10.2002
                                    Cláruimhir: 808000714

                                    Is cuid den tionscal déantúsaíochta tobac sa Bhealarúis é Inter Tobacco LLC. Is leis sciar suntasach den mhargadh toitíní brabúsach intíre sa Bhealarúis. Tugadh pribhléidí eisiacha don chuideachta chun táirgí tobac a allmhairiú chuig an mBealarúis, bunaithe ar fhoraithne a shínigh Aliaksandr Lukashenka. Ina theannta sin, d’eisigh Lukashenka foraithne uachtaránachta chun teorainneacha chaipiteal na Bealarúise, Minsk, a atarraingt chun talamh a ghearradh amach do mhonarcha Inter Tobacco, is dócha ar chúiseanna a bhaineann le himghabháil cánach. Is le Alexei Oleksin agus dlúthbhaill dá theaghlach an chuideachta Inter Tobacco (tá sé faoi úinéireacht Energo-Ola, cuideachta le Oleksin).
                                    Dá bhrí sin, tá ‘Inter Tobacco’ ag baint tairbhe as réimeas Lukashenka.

                                    3.6.2022

                                    31.

                                    An chuideachta comhstoic oscailte ‘Naftan’

                                    Адкрытае акцыянернае таварыства 'Нафтан'
                                    Открытое акционерное общество 'Нафтан'

                                    Seoladh: Novopolotsk 1, 211440 Vitebsk Region/Oblast, Belarus,
                                    Dáta clárúcháin: 1992
                                    Cláruimhir: 300042199

                                    Mar ghnóthas atá faoi úinéireacht stáit, is foinse mhór ioncaim agus airgeadra eachtraigh í an chuideachta comhstoic oscailte ‘Naftan’ do réimeas Lukashenka. Dá bhrí sin, tá ‘Naftan’ ag baint tairbhe as réimeas Lukashenka agus tacaíonn sí leis.
                                    Rinneadh imeaglú ar fhostaithe ‘Naftan’ a ghlac páirt i stailceanna agus in agóidí síochánta tar éis na dtoghchán uachtaránachta calaoiseacha sa Bhealarúis i mí Lúnasa 2020 agus leag bainistíocht na cuideachta as a bpost iad. Dá bhrí sin, tá ‘Naftan’ freagrach as an tsochaí shibhialta a chur faoi chois sa Bhealarúis agus tacaíonn sé le réimeas Lukashenka.

                                    3.6.2022

                                    32.

                                    An chuideachta comhstoic oscailte ‘Grodno Tobacco Factory Neman’

                                    Адкрытае акцыянернае таварыства ‘Гродзенская тытунёвая фабрыка Нёман’
                                    Oткрытое акционерное общество ‘Гродненская табачная фабрика Неман’

                                    Seoladh: 18 Ordzhonikidze st., 230771 Grodno, Belarus
                                    Dáta clárúcháin: 30.12.1996
                                    Cláruimhir: 500047627

                                    An chuideachta comhstoic oscailte Grodno Tobacco Factory Neman, is fiontar faoi úinéireacht stáit na Bealarúise í agus tá sí ar cheann de na príomhfhoinsí ioncaim ag réimeas Lukashenka. Tá sciar 70-80 % den mhargadh tobac ag an gcuideachta sa Bhealarúis. Dá bhrí sin, tá Grodno Tobacco Factory Neman ag baint tairbhe as réimeas Lukashenka agus tacaíonn sí leis.
                                    Tá brandaí Grodno Tobacco Factory Neman, a mhonaraítear sa Bhealarúis, ar cheann de na brandaí toitíní is coitianta a smuigleáiltear isteach san Aontas mar chuid de thrádáil bhrabúsach tobac chontrabhannaigh. Úsáidtear carranna traenach de chuid na gcuideachtaí Belaruskali agus Grodno Azot, atá faoi úinéireacht stáit na Bealarúise, sa scéim chontrabhannach. Dá bhrí sin, cuidíonn Grodno Tobacco Factory Neman le haistriú mídhleathach earraí srianta isteach ar chríoch an Aontais a éascú.

                                    3.6.2022

                                    33.

                                    Beltamozhservice

                                    Рэспублiканскае унiтарнае прадпрыемства "БЕЛМЫТСЭРВIС"
                                    Республиканское унитарное предприятие ‘Белтаможсервис’

                                    Seoladh: 17th km, Minsk-Dzerzhinsk highway, administrative building, office 75, Shchomyslitsky s/s, 223049 Minsk Region/Oblast, Belarus
                                    Dáta clárúcháin: 9.6.1999
                                    Cláruimhir: 101561144

                                    Is cuideachta faoi úinéireacht stáit í Beltamozhservice, agus is í ceann de na cuideachtaí lóistíochta is mó sa Bhealarúis. Tá dlúthbhaint aici le húdaráis na Bealarúise agus baint aici le smuigleáil agus ath-onnmhairiú earraí ón mBealarúis go dtí an Rúis. Tairbhíonn Beltamozhservice de na naisc atá aici leis na húdaráis agus cuireann sí ioncam suntasach ar fáil do réimeas Lukashenka. Dá bhrí sin, tá sí ag baint tairbhe as réimeas Lukashenka agus tacaíonn sí leis.

                                    3.6.2022

                                    34.

                                    An chuideachta comhstoic oscailte “Managing Company of Holding ‘Belkommunmash’”

                                    Адкрытае акцыянернае таварыства "Кiруючая кампанiя холдынгу"‘Белкамунмаш’
                                    Открытое акционерное общество "Управляющая компания холдинга"‘Белкоммунмаш’

                                    Seoladh: 64B-2 Perekhodnaya St., 220070 Minsk, Belarus
                                    Dáta clárúcháin: 13.8.1991
                                    Cláruimhir: 100205408

                                    Is monaróir Bealarúiseach é Belkommunmash a dhéanann feithiclí iompair phoiblí. Tá an t-onnmhairiú a dhéanann gnó Belkommunmash á chur chun cinn ag Aliaksandr Lukashenka, agus é á ráthú aige go gcomhlíonfaidh an chuideachta a cuid oibleagáidí conarthacha lena comhpháirtithe agus a thionchar á úsáid aige chun tacú le gníomhaíocht ghnó Belkommunmash. Dá bhrí sin, tá Belkommunmash ag baint tairbhe as réimeas Lukashenka.
                                    Leag Belkommunmash oibrithe as a bpost mar fhrithbheart nuair a rinne siad agóid i gcoinne thorthaí na dtoghchán uachtaránachta calaoiseach in 2020, agus dá bhrí sin tá sé freagrach as an tsochaí shibhialta a chur faoi chois agus tacaíonn sé le réimeas Lukashenka.

                                    3.6.2022

                                    35.

                                    Belteleradio Company / cuideachta stáit náisiúnta teilifíse agus raidió Phoblacht na Bealarúise

                                    Нацыянальная дзяржаўная тэлерадыёкампанiя Рэспублiкi Беларусь / Белтэлерадыёкампанiя
                                    Национальная государственная телерадиокомпания Республики Беларусь / Белтелерадиокомпания

                                    Seoladh: 9 Makayonka St., Minsk, Belarus
                                    Dáta clárúcháin: 14.9.1994
                                    Cláruimhir: 100717729
                                    Suíomh gréasáin: tvr.by

                                    Is é Belteleradio Company an chuideachta stáit teilifíse agus raidió, a rialaíonn seacht gcainéal teilifíse agus 5 stáisiún raidió sa Bhealarúis. Tar éis na dtoghchán uachtaránachta calaoiseach i mí Lúnasa 2020, leag Belteleradio oibrithe a rinne agóid as a bpost sna heagraíochtaí meán faoina rialú agus chuir sé ina n-ionad fostaithe de chuid na meán Rúiseach. Tá sé freagrach, dá bhrí sin, as cos ar bolg a imirt ar an tsochaí shibhialta.
                                    Tá bolscaireacht á leathadh go gníomhach ag na stáisiúin teilifíse agus raidió faoi mhaoirseacht Belteleradio Company agus dá bhrí sin tá siad ag tacú le réimeas Lukashenka.

                                    3.6.2022”


title: Cinneadh Cur Chun Feidhme (AE) 2022/907 ón gCoimisiún an 1 Meitheamh 2022 maidir leis an iarraidh ar chlárú an tionscnaimh Eorpaigh ó na saoránaigh dar teideal “Good Clothes, Fair Pay” [Éadaí Maithe, Pá Cóir] de bhun Rialachán (AE) 2019/788 ó Pharlaimint na hEorpa agus ón gComhairle (Is ag an téacs sa Bhéarla a bheidh an t–údarás agus aige sin amháin)

text:
                  10.6.2022

                  GA

                  Iris Oifigiúil an Aontais Eorpaigh

                  L 157/13

         CINNEADH CUR CHUN FEIDHME (AE) 2022/907 ÓN gCOIMISIÚN
         an 1 Meitheamh 2022
         maidir leis an iarraidh ar chlárú an tionscnaimh Eorpaigh ó na saoránaigh dar teideal “Good Clothes, Fair Pay” [Éadaí Maithe, Pá Cóir] de bhun Rialachán (AE) 2019/788 ó Pharlaimint na hEorpa agus ón gComhairle
         (Is ag an téacs sa Bhéarla a bheidh an t–údarás agus aige sin amháin)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) 2019/788 ó Pharlaimint na hEorpa agus ón gComhairle an 17 Aibreán 2019 maidir leis an Tionscnamh Eorpach ó na saoránaigh (1), agus go háirithe Airteagal 6(2) agus (3) de,
         De bharr an mhéid seo a leanas:

                     (1)

                     An tionscnamh Eorpach ó na saoránaigh dar teideal “Good Clothes, Fair Pay”, cuireadh iarraidh ar son a chláraithe faoi bhráid an Choimisiúin an 4 Aibreán 2022.

                     (2)

                     Is é is cuspóir don tionscnamh, mar a chuir na heagraithe in iúl é, a iarraidh ar an gCoimisiún reachtaíocht a mholadh a chuirfeadh de cheangal ar ghnóthais atá gníomhach in earnáil an éadaigh agus an choisbhirt dícheall cuí a dhéanamh i ndáil le pá maireachtála ina slabhra soláthair chun na cuspóirí seo a leanas a bhaint amach: (a) cur le “Creat an Aontais um Rialachas Corparáideach Inbhuanaithe” agus “Treoir an Aontais maidir le Pá Íosta Leordhóthanach” agus iad a chomhlánú; (b) é a cheangal ar ghnóthais drochthionchair ar an gceart daonna chun pá maireachtála, chun saoirse comhlachais agus chun ceart cómhargála a shainaithint, agus na drochthionchair sin a chosc agus a mhaolú; (c) bochtaineacht san Aontas agus ar fud an domhain a laghdú agus aird ar leith á tabhairt ar chúinsí na mban, na n-imirceach agus na n-oibrithe a bhfuil conarthaí forbhásacha acu, agus ar an ngá le saothar leanaí a chomhraic; (d) cleachtais éagóracha trádála a thoirmeasc ar cleachtais iad a d’fhéadfadh a bheith ina gcúis le dochair iarbhír agus fhéideartha d’oibrithe in earnáil an éadaigh agus an choisbhirt, sin nó a d’fhéadfadh cur leis na dochair sin, agus cleachtais chóra cheannaigh a chur chun cinn; (e) an ceart chun faisnéise a thabhairt do thomhaltóirí maidir le gnóthais in earnáil an éadaigh agus an choisbhirt; (f) feabhas a chur ar thrédhearcacht agus ar chuntasacht na ngnóthas in earnáil an éadaigh agus an choisbhirt.

                     (3)

                     In Iarscríbhinn a ghabhann leis an tionscnamh, tugtar tuilleadh sonraí ar an ábhar, ar na cuspóirí agus ar an gcúlra. Maíonn na heagraithe nach bhfuil sa phá íosta reachtúil i roinnt Ballstát ach céatadán beag den phá maireachtála, agus, i gcás na dtíortha is príomhtháirgeoirí éadaigh lasmuigh den Aontas, go bhfuil an t-íosphá reachtúil níos lú ná 50 % ar an meán den mhéid atá ag teastáil chun saol fónta a mhaoiniú. I ndáil leis sin, tagraíonn siad do Dhearbhú Uilechoiteann Chearta an Duine agus d’Airteagal 7 den Chúnant Idirnáisiúnta maidir le Cearta Eacnamaíocha, Sóisialta agus Cultúrtha, a n-áirítear iontu an ceart chun íocaíochta a sholáthraíonn saol fónta, ar a laghad, d’oibrithe agus dá dteaghlach. Dar leis na heagraithe, má thugtar aghaidh ar phá maireachtála in earnáil an éadaigh agus an choisbhirt, sin rud a chuideodh le spriocanna Chlár Oibre 2030 don Fhorbairt Inbhuanaithe (2) a bhaint amach, eadhon an bhochtaineacht a dhíothú, comhionannas inscne, obair fhónta, agus táirgeadh agus tomhaltas inbhuanaithe. Cuireann na heagraithe i dtábhacht freisin, má thugtar aghaidh ar phá íseal, gur rud é sin a rachadh i ngleic le ceann de na príomhchúiseanna le saothar leanaí, i gcomhréir le gealltanas an Choimisiúin chun deireadh a chur le saothar leanaí, rud ar gá tús áite a thabhairt dó, dar leis an gCoimisiún, i ngach limistéar beartais ábhartha. Ba cheart a cheangal ar na gnóthais lena mbaineann an dul chun cinn atá déanta acu ó thaobh na mbeart maolaitheach a glacadh laistigh dá bpróiseas díchill cuí a rianú agus a chur in iúl. Cuireann na heagraithe le fios go bhféadfaidh an Coimisiún modheolaíochtaí iomchuí agus dlisteanacha a mholadh le haghaidh chinneadh an phá maireachtála agus go bhféadfar iad a chur san áireamh ansin i gcás caibidlíocht phá sa earnáil. Éilíonn na heagraithe reachtaíocht freisin chun dul i ngleic le cleachtais éagóracha trádála san earnáil sin, ag cur le Treoir (AE) 2019/633 ó Pharlaimint na hEorpa agus ón gComhairle (3).

                     (4)

                     Ar deireadh, san Iarscríbhinn, éilíonn na heagraithe go gcuirfí feabhas ar thrédhearcacht san earnáil agus go mbeadh sé d’oibleagáid ar ghnóthais faisnéis táirgthe áirithe óna slabhraí soláthair a fhoilsiú, agus ceart chun faisnéise a thabhairt do thomhaltóirí maidir le drochthionchair iarbhír nó fhéideartha maidir le pá agus socruithe conarthacha forbhásacha. Sholáthair na heagraithe dréacht-togra le haghaidh Treoir a chuimsíonn roinnt eilimintí chun na cuspóirí sin a bhaint amach ar son a dtionscnaimh.

                     (5)

                     A mhéid a bhaineann le cuspóirí an tionscnaimh, tá sé de chumhacht ag an gCoimisiún togra a thíolacadh le haghaidh gníomh dlíthiúil a cheanglódh ar ghnóthais atá gníomhach in earnáil an éadaigh agus an choisbhirt dícheall cuí a dhéanamh i ndáil le pá maireachtála ina slabhra soláthair ar bhonn Airteagal 50 agus Airteagal 114 den Chonradh.

                     (6)

                     Ar an gcúis sin, níl aon chuid den tionscnamh ann ar follas nach dtagann sí faoi chumhachtaí an Choimisiúin chun togra a thíolacadh le haghaidh gníomh dlí de chuid an Aontais chun na Conarthaí a chur chun feidhme.

                     (7)

                     Is conclúid é sin atá gan dochar don mheasúnú ar cé acu a chomhlíonfaí nó nach gcomhlíonfaí, sa chás seo, na coinníollacha coincréiteacha fíorasacha agus substainteacha is gá le go ngníomhódh an Coimisiún, coinníollacha lena n-áirítear comhlíonadh phrionsabail na comhréireachta agus na coimhdeachta, sin agus comhoiriúnacht le cearta bunúsacha.

                     (8)

                     Tá fianaise iomchuí curtha ar fáil ag an ngrúpa eagraithe go gcomhlíonann sé na ceanglais a leagtar síos in Airteagal 5(1) agus (2) de Rialachán (AE) 2019/788 agus gur i gcomhréir le hAirteagal 5(3), an chéad fhomhír, den Rialachán sin atá na teagmhálaithe ainmnithe aige.

                     (9)

                     Ní tionscnamh é ar léir é a bheith míchuí, suaibhreosach ná cráiteach, ná ní follas go bhfuil sé contrártha do luachanna an Aontais mar a leagtar amach in Airteagal 2 den Chonradh ar an Aontas Eorpach ná do na cearta a chumhdaítear i gCairt um Chearta Bunúsacha an Aontais Eorpaigh.

                     (10)

                     Dá bhrí sin, ba cheart an tionscnamh dar teideal “Good Clothes, Fair Pay” a chlárú.

                     (11)

                     An chonclúid go gcomhlíontar na coinníollacha maidir le clárú faoi Airteagal 6(3) de Rialachán (AE) 2019/788, ní rud í a thugann le tuiscint go ndearbhaíonn an Coimisiún ar bhealach ar bith go bhfuil ábhar an tionscnaimh cruinn fíorasach, agus is é grúpa eagraithe an tionscnaimh amháin atá freagrach as an méid sin. Ní chuireann ábhar an tionscnaimh ach tuairimí an ghrúpa eagraithe in iúl, agus ní féidir a dhéanamh amach ar aon bhealach gurb iad tuairimí an Choimisiúin a léiríonn sé,

               TAR ÉIS AN CINNEADH SEO A GHLACADH:

            Airteagal 1
            Clárófar an tionscnamh Eorpach ó na saoránaigh dar teideal “Good Clothes, Fair Pay”.

            Airteagal 2
            Is chuig grúpa eagraithe an tionscnaimh Eorpaigh ó na saoránaigh dar teideal ‘Good Clothes, Fair Pay’, grúpa a bhfuil Maeve GALVIN agus Kirsten KOSSEN ag gníomhú thar a cheann mar theagmhálaithe, a dhírítear an Cinneadh seo.

            Arna dhéanamh sa Bhruiséil, 1 Meitheamh 2022

                  Thar ceann an Choimisiúin

               Věra JOUROVÁ

                  Leas-Uachtarán

            (1)  IO L 130, 17.5.2019, lch. 55.

            (2)  Rún 70/1 ó Chomhthionól Ginearálta na Náisiún Aontaithe Transforming our world: the 2030 Agenda for Sustainable Development [Ár saol a athrú ó bhonn: Clár oibre 2030 don Fhorbairt Inbhuanaithe], A/RES/70/1 (25 Meán Fómhair 2015).

            (3)  Treoir (AE) 2019/633 ó Pharlaimint na hEorpa agus ón gComhairle an 17 Aibreán 2019 maidir le cleachtais éagóracha trádála sa chaidreamh gnólacht le gnólacht i slabhra an tsoláthair talmhaíochta agus bia (IO L 111, 25.4.2019, lch. 59).


title: Cinneadh Cur Chun Feidhme (AE) 2022/909 ón gCoimisiún an 8 Meitheamh 2022 lena n-eisiatar ó mhaoiniú an Aontais Eorpaigh caiteachas áirithe a thabhaíonn an Ríocht Aontaithe faoin gCiste Eorpach um Ráthaíocht Talmhaíochta (CERT) agus faoin gCiste Eorpach Talmhaíochta um Fhorbairt Tuaithe (CETFT) (a bhfuil fógra tugtha ina leith faoi dhoiciméad C(2022) 3565) (Is ag an téacs sa Bhéarla a bheidh an t-údarás agus aige sin amháin)

text:
                  10.6.2022

                  GA

                  Iris Oifigiúil an Aontais Eorpaigh

                  L 157/66

         CINNEADH CUR CHUN FEIDHME (AE) 2022/909 ÓN gCOIMISIÚN
         an 8 Meitheamh 2022
         lena n-eisiatar ó mhaoiniú an Aontais Eorpaigh caiteachas áirithe a thabhaíonn an Ríocht Aontaithe faoin gCiste Eorpach um Ráthaíocht Talmhaíochta (CERT) agus faoin gCiste Eorpach Talmhaíochta um Fhorbairt Tuaithe (CETFT)

               (a bhfuil fógra tugtha ina leith faoi dhoiciméad C(2022) 3565)

         (Is ag an téacs sa Bhéarla a bheidh an t-údarás agus aige sin amháin)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) Uimh. 1306/2013 ó Pharlaimint na hEorpa agus ón gComhairle an 17 Nollaig 2013 maidir leis an gcomhbheartas talmhaíochta a mhaoiniú, a bhainistiú agus faireachán a dhéanamh air agus lena n-aisghairtear Rialacháin (CEE) Uimh. 352/78, (CE) Uimh. 165/94, (CE) Uimh. 2799/98, (CE) Uimh. 814/2000, (CE) Uimh. 1290/2005 agus (CE) Uimh. 485/2008 ón gComhairle (1), agus go háirithe Airteagal 52 de, i gcomhar le hAirteagal 131 agus Airteagal 138 den Chomhaontú maidir le Ríocht Aontaithe na Breataine Móire agus Thuaisceart Éireann a bheith ag tarraingt siar as an Aontas Eorpach agus as an gComhphobal Eorpach do Fhuinneamh Adamhach,
         Tar éis dó dul i gcomhairle leis an gCoiste um na Cistí Talmhaíochta,
         De bharr an mhéid seo a leanas:

                     (1)

                     I gcomhréir le hAirteagal 52 de Rialachán (AE) Uimh. 1306/2013, déanfaidh an Coimisiún na fíoruithe is gá, cuirfidh sé in iúl don Ríocht Aontaithe torthaí na bhfíoruithe sin, tabharfaidh sé dá aire na barúlacha ón Ríocht Aontaithe, cuirfidh sé tús le plé déthaobhach ionas go mbeifear in ann teacht ar chomhaontú agus cuirfidh sé a chonclúidí in iúl don Ríocht Aontaithe go foirmiúil.

                     (2)

                     Bhí deis ag an Ríocht Aontaithe a iarraidh go seolfaí nós imeachta idir-réitigh. Tapaíodh an deis sin agus rinne an Coimisiún scrúdú ar na tuarascálacha a eisíodh faoi na torthaí.

                     (3)

                     I gcomhréir le Rialachán (AE) Uimh. 1306/2013, ní fhéadfar a mhaoiniú ach caiteachas talmhaíochta, a tabhaíodh ar bhealach nár sháraigh dlí an Aontais.

                     (4)

                     I bhfianaise na bhfíoruithe a rinneadh agus thorthaí an phlé dhéthaobhaigh, ní chomhlíonann cuid den chaiteachas arna dhearbhú ag an Ríocht Aontaithe an ceanglas sin agus dá bhrí sin, ní fhéadfar é a mhaoiniú faoi CERT agus CETFT.

                     (5)

                     Na méideanna nach n-aithnítear a bheith inmhuirir ar CERT agus CETFT, ba cheart iad a chur in iúl. Ní bhaineann na méideanna sin le caiteachas a thabhaítear níos mó ná 24 mhí sula dtugann an Coimisiún fógra i scríbhinn don Ríocht Aontaithe maidir le torthaí na bhfíoruithe.

                     (6)

                     Na méideanna a eisiatar ó mhaoiniú an Aontais leis an gCinneadh seo, ba cheart a chur san áireamh leo freisin aon laghdú nó fionraíocht i gcomhréir le hAirteagal 41 de Rialachán (AE) Uimh. 1306/2013 ós rud é gur de chineál sealadach iad na laghduithe nó na fionraíochtaí sin agus go bhfuil siad gan dochar do chinntí a dhéantar de bhun Airteagal 51 nó Airteagal 52 den Rialachán sin.

                     (7)

                     A mhéid a bhaineann leis na cásanna a chumhdaítear leis an gCinneadh seo, thug an Coimisiún fógra don Ríocht Aontaithe, i dtuarascáil achomair ar an ábhar, faoin measúnú ar na méideanna a bhí le heisiamh ar an ábhar (2) nár comhlíonadh dlí an Aontais.

                     (8)

                     Tá an Cinneadh seo gan dochar d’aon chonclúid airgeadais a bhféadfaidh an Coimisiún teacht uirthi ó na breithiúnais ó Chúirt Bhreithiúnais an Aontais Eorpaigh i gcásanna a bhí ar feitheamh an 7 Feabhra 2022,

               TAR ÉIS AN CINNEADH SEO A GHLACADH:

            Airteagal 1
            Eisiafar ó mhaoiniú an Aontais na méideanna a leagtar amach san Iarscríbhinn agus a bhaineann le caiteachas arna thabhú ag gníomhaireachtaí íocaíochta creidiúnaithe na Ríochta Aontaithe agus arna dhearbhú faoi CERT agus faoi CETFT.

            Airteagal 2
            Dírítear an Cinneadh seo chuig Ríocht Aontaithe na Breataine Móire agus Thuaisceart Éireann.

            Arna dhéanamh sa Bhruiséil, 8 Meitheamh 2022.

                  Thar ceann an Choimisiúin

               Janusz WOJCIECHOWSKI

                  Comhalta den Choimisiún

            (1)  IO L 347, 20.12.2013, lch. 549.

            (2)  Ares(2022)3643884

            IARSCRÍBHINN

               Cinneadh: 69 UK

               Mír Bhuiséid: 6200

                           Ballstát

                           Beart

                           FY

                           Cúis

                           Cineál

                           Ceartúchán %

                           Airgeadra

                           Méid

                           Asbhaintí

                           Tionchar Airgeadais

                           GB

                        Scéim na bhfeirmeoirí óga

                        2019

                        Seiceálacha ar incháilitheacht feirmeoirí i ndáil leis an gcabhair a éilítear – Foráil an fheirmeora ghníomhaigh

                        ÍOCAÍOCHT AONUAIRE

                        EUR

                        - 134 410,92

                        0,00

                        - 134 410,92

                        Scéim na bhfeirmeoirí óga

                        2020

                        Seiceálacha ar incháilitheacht feirmeoirí i ndáil leis an gcabhair a éilítear – Foráil na bhfeirmeoirí gníomhacha

                        AONUAIRE

                        EUR

                        - 205 156,33

                        0,00

                        - 205 156,33

                        Scéim na bhfeirmeoirí óga

                        2019

                        Bunú agus bainistíocht cheart an Chúlchiste Náisiúnta – Seiceálacha ar cheartúsáid an Chúlchiste Náisiúnta

                        AONUAIRE

                        EUR

                        -10 605,78

                        0,00

                        -10 605,78

                        Scéim na bhfeirmeoirí óga

                        2020

                        Bunú agus bainistíocht cheart an Chúlchiste Náisiúnta – Seiceálacha ar cheartúsáid an Chúlchiste Náisiúnta

                        AONUAIRE

                        EUR

                        -10 149,34

                        0,00

                        -10 149,34

                        Cabhracha Díreacha i ndáil le smacht airgeadais a aisíoc

                        2019

                        Bunú agus bainistíocht cheart an Chúlchiste Náisiúnta – Seiceálacha ar cheartúsáid an Chúlchiste Náisiúnta

                        AONUAIRE

                        EUR

                        - 294,41

                        0,00

                        - 294,41

                        Torthaí agus Glasraí – Cláir oibríochtúla lena n-áirítear aistarraingtí

                        2020

                        Torthaí 1.1 agus 1.2

                        RÁTA COMHRÉIDH

                        5,00%

                        EUR

                        -1 185 437,36

                        0,00

                        -1 185 437,36

                           Iomlán GB:

                           EUR

                           -1 546 054,14

                           0,00

                           -1 546 054,14

                           Airgeadra

                           Méid

                           Asbhaintí

                           Tionchar Airgeadais

                           EUR

                        -1 546 054,14

                        0,00

                        -1 546 054,14

               Mír Bhuiséid: 6201

                           Ballstát

                           Beart

                           FY

                           Cúis

                           Cineál

                           Ceartúchán %

                           Airgeadra

                           Méid

                           Asbhaintí

                           Tionchar Airgeadais

                           GB

                        Scéim na bhfeirmeoirí óga

                        2019

                        Seiceálacha ar incháilitheacht feirmeoirí i ndáil leis an gcabhair a éilítear – Foráil na bhfeirmeoirí gníomhacha

                        AONUAIRE

                        EUR

                        -5 522,91

                        0,00

                        -5 522,91

                        Imréiteach Cuntas – Imréiteach Airgeadais

                        2020

                        Earráidí Airgeadais EAFRD NIACS

                        AONUAIRE

                        EUR

                        -86 879,58

                        0,00

                        -86 879,58

                        Imréiteach Cuntas – Imréiteach Airgeadais

                        2020

                        Earráidí Aitheanta EAFRD NIACS

                        AONUAIRE

                        EUR

                        -74 312,33

                        0,00

                        -74 312,33

                           Iomlán GB:

                           EUR

                           - 166 714,82

                           0,00

                           - 166 714,82

                           Airgeadra

                           Méid

                           Asbhaintí

                           Tionchar Airgeadais

                           EUR

                        - 166 714,82

                        0,00

                        - 166 714,82


title: Cinneadh Cur Chun Feidhme (AE) 2022/910 ón gCoimisiún an 9 Meitheamh 2022 lena leasaítear Cinneadh Cur Chun Feidhme (AE) 2019/1326 a mhéid a bhaineann leis na caighdeáin chomhchuibhithe maidir le comhoiriúnacht leictreamaighnéadach lasc, dínascóirí, dínascóirí lasc agus aonad comhcheangailte fiúsanna ísealvoltais, agus maidir le soláthar cumhachta seachtrach le haghaidh fóin phóca (Téacs atá ábhartha maidir le LEE)

text:
                  10.6.2022

                  GA

                  Iris Oifigiúil an Aontais Eorpaigh

                  L 157/70

         CINNEADH CUR CHUN FEIDHME (AE) 2022/910 ÓN gCOIMISIÚN
         an 9 Meitheamh 2022
         lena leasaítear Cinneadh Cur Chun Feidhme (AE) 2019/1326 a mhéid a bhaineann leis na caighdeáin chomhchuibhithe maidir le comhoiriúnacht leictreamaighnéadach lasc, dínascóirí, dínascóirí lasc agus aonad comhcheangailte fiúsanna ísealvoltais, agus maidir le soláthar cumhachta seachtrach le haghaidh fóin phóca
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) Uimh. 1025/2012 ó Pharlaimint na hEorpa agus ón gComhairle an 25 Deireadh Fómhair 2012 maidir le caighdeánú Eorpach, lena leasaítear Treoir 89/686/CEE agus Treoir 93/15/CEE ón gComhairle agus Treoracha 94/9/CE, 94/25/CE, 95/16/CE, 97/23/CE, 98/34/CE, 2004/22/CE, 2007/23/CE, 2009/23/CE agus 2009/105/CE ó Pharlaimint na hEorpa agus ón gComhairle agus lena n-aisghairtear Cinneadh 87/95/CEE ón gComhairle agus Cinneadh Uimh. 1673/2006/CE ó Pharlaimint na hEorpa agus ón gComhairle (1), agus go háirithe Airteagal 10(6) de,
         De bharr an mhéid seo a leanas:

                     (1)

                     I gcomhréir le hAirteagal 13 de Threoir 2014/30/AE ó Pharlaimint na hEorpa agus ón gComhairle (2), trealamh leictreach atá i gcomhréir le caighdeáin chomhchuibhithe nó le codanna de chaighdeáin chomhchuibhithe, caighdeáin ar foilsíodh na tagairtí dóibh in Iris Oifigiúil an Aontais Eorpaigh, glactar leis go bhfuil sé i gcomhréir leis na buncheanglais a leagtar amach in Iarscríbhinn I a ghabhann leis an Treoir chéanna, ceanglais a chumhdaítear faoi na caighdeáin chomhchuibhithe sin nó faoi na codanna sin díobh.

                     (2)

                     Trí Chinneadh Cur Chun Feidhme C(2016) 7641 (3), rinne an Coimisiún iarraidh ar an gCoiste Eorpach um Chaighdeánú (CEN), Coiste Eorpach na gCaighdeán Leictriteicniúil (Cenelec), agus Institiúid Eorpach na gCaighdeán Teileachumarsáide (ETSI) caighdeáin chomhchuibhithe maidir le comhoiriúnacht leictreamaighnéadach a dhréachtú agus a athbhreithniú chun tacú le Treoir 2014/30/AE.

                     (3)

                     Ar bhonn na hiarrata a leagtar amach i gCinneadh Cur Chun Feidhme C(2016) 7641, rinne Cenelec athbhreithniú ar chaighdeán comhchuibhithe EN IEC 60947-3:2009 agus ar an leasú a rinneadh air, is é sin caighdeán EN IEC 60947-3:2009/A1:2012, maidir le comhoiriúnacht leictreamaighnéadach lasc, dínascóirí, dínascóirí lasc agus aonad comhcheangailte fiúsanna ísealvoltais, caighdeáin ar foilsíodh na tagairtí dóibh le Teachtaireacht (2018/C 246/01) ón gCoimisiún (4).

                     (4)

                     Is é an toradh a bhí air sin gur glacadh caighdeán comhchuibhithe EN IEC 60947-3:2021 maidir le lascthrealamh ísealvoltais agus trealamh rialaithe: lasca, dínascóirí, dínascóirí lasc agus aonaid comhcheangailte fiúsanna.

                     (5)

                     Rinne an Coimisiún measúnú i gcomhar le Cenelec féachaint an gcomhlíonann caighdeán comhchuibhithe EN IEC 60947-3:2021 an iarraidh a leagtar amach i gCinneadh Cur Chun Feidhme C(2016) 7641.

                     (6)

                     Comhlíonann caighdeán comhchuibhithe EN IEC 60947-3:2021 na ceanglais is aidhm dó a chumhdach, ceanglais a leagtar amach i dTreoir 2014/30/AE. Is iomchuí dá bhrí sin an tagairt don chaighdeán comhchuibhithe sin a fhoilsiú in Iris Oifigiúil an Aontais Eorpaigh.

                     (7)

                     In Iarscríbhinn I a ghabhann le Cinneadh Cur Chun Feidhme (AE) 2019/1326 ón gCoimisiún (5), liostaítear na tagairtí do na caighdeáin chomhchuibhithe a fhágann go nglactar leis go bhfuil comhréir ann le Treoir 2014/30/AE. Chun a áirithiú gur in aon ghníomh amháin a liostófar na tagairtí do chaighdeáin chomhchuibhithe a dréachtaíodh chun tacú le Treoir 2014/30/AE, ba cheart an tagairt do chaighdeán EN IEC 60947-3:2021 a chuimsiú san Iarscríbhinn sin.

                     (8)

                     Dá bhrí sin, na tagairtí do chaighdeán comhchuibhithe EN 60947-3:2009 agus don leasú a rinneadh air, is é sin caighdeán EN IEC 60947-3:2009/A1:2012, is gá na tagairtí sin a tharraingt siar ó Iris Oifigiúil an Aontais Eorpaigh.

                     (9)

                     Le litir dar dáta an 15 Samhain 2021, caighdeán comhchuibhithe EN 61204-3:2000 maidir le comhoiriúnacht leictreamaighnéadach soláthairtí cumhachta ísealvoltais, aschur SD, caighdeán ar foilsíodh an tagairt dó le Teachtaireacht (2018/C 246/01), chuir ETSI in iúl don Choimisiún gur caighdeán é lena gcumhdaítear luchtairí a thagann faoi raon feidhme chaighdeán comhchuibhithe EN 301 489-34 V1.4.1. Is é tuairim an Choimisiúin agus ETSI i gcomhar le chéile gur féidir caighdeán comhchuibhithe EN 61204-3:2000 a úsáid in ionad chaighdeáin chomhchuibhithe EN 301 489-34 V1.4.1, ós rud é nach den riachtanas a thuilleadh na ceanglais bhreise chosanta i gcaighdeán EN 301 489-34 V1.4.1 le haghaidh an luchtaire a chosaint ar réimsí a ghinfeadh an fón póca.

                     (10)

                     Dá bhrí sin, an tagairt do chaighdeán comhchuibhithe EN 301 489-34 V1.4.1., is gá í a tharraingt siar ó Iris Oifigiúil an Aontais Eorpaigh.

                     (11)

                     In Iarscríbhinn II a ghabhann le Cinneadh Cur Chun Feidhme (AE) 2019/1326, liostaítear na tagairtí do na caighdeáin chomhchuibhithe a dréachtaíodh chun tacú le Treoir 2014/30/AE, tagairtí a tarraingíodh siar as sraith C d’Iris Oifigiúil an Aontais Eorpaigh. Dá bhrí sin, na tagairtí do chaighdeán comhchuibhithe EN IEC 60947-3:2009 agus don leasú a rinneadh air, is é sin caighdeán EN IEC 60947-3:2009/A1:2012, maille leis an tagairt do chaighdeán comhchuibhithe EN 301 489-34 V1.4.1, is iomchuí iad a chuimsiú san Iarscríbhinn sin.

                     (12)

                     Tarraingt siar na dtagairtí do chaighdeán comhchuibhithe EN IEC 60947-3:2009 agus don leasú a rinneadh air, is é sin caighdeán EN IEC 60947-3:2009/A1:2012, is gá í a chur siar ionas go mbeidh a ndóthain ama ag monaróirí ullmhú do chur i bhfeidhm chaighdeán comhchuibhithe EN IEC 60947-3:2021.

                     (13)

                     Ionas go mbeidh a ndóthain ama ag monaróirí ullmhú do chur i bhfeidhm chaighdeán comhchuibhithe EN 61204-3:2000 in ionad chaighdeán comhchuibhithe EN 301 489-34 V1.4.1, is gá tarraingt siar na tagartha do chaighdeán comhchuibhithe EN 301 489-34 V1.4.1 a chur siar.

                     (14)

                     Dá bhrí sin, ba cheart Cinneadh Cur Chun Feidhme (AE) 2019/1326 a leasú dá réir.

                     (15)

                     Ón dáta a fhoilsítear an tagairt do chaighdeán comhchuibhithe in Iris Oifigiúil an Aontais Eorpaigh, is rud é comhlíonadh an chaighdeáin sin a fhágann go nglactar leis go bhfuil comhréir ann leis na bun-cheanglais chomhfhreagracha a leagtar amach i reachtaíocht chomhchuibhithe an Aontais. Dá bhrí sin, ba cheart an Cinneadh seo a theacht i bhfeidhm lá a fhoilsithe,

               TAR ÉIS AN CINNEADH SEO A GHLACADH:

            Airteagal 1
            Leasaítear Iarscríbhinn I a ghabhann le Cinneadh Cur Chun Feidhme (AE) 2019/1326 i gcomhréir le hIarscríbhinn I a ghabhann leis an gCinneadh seo.

            Airteagal 2
            Leasaítear Iarscríbhinn II a ghabhann le Cinneadh Cur Chun Feidhme (AE) 2019/1326 i gcomhréir le hIarscríbhinn II a ghabhann leis an gCinneadh seo.

            Airteagal 3
            Tiocfaidh an Cinneadh seo i bhfeidhm lá a fhoilsithe in Iris Oifigiúil an Aontais Eorpaigh.

            Arna dhéanamh sa Bhruiséil, 9 Meitheamh 2022.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 316, 14.11.2012, lch. 12.

            (2)  Treoir 2014/30/AE ó Pharlaimint na hEorpa agus ón gComhairle an 26 Feabhra 2014 maidir le comhchuibhiú dhlíthe na mBallstát a bhaineann le comhoiriúnacht leictreamaighnéadach (IO L 96, 29.3.2014, lch. 79).

            (3)  Cinneadh Cur Chun Feidhme C(2016) 7641 ón gCoimisiún an 30 Samhain 2016 maidir le hiarraidh um chaighdeánú ar an gCoiste Eorpach um Chaighdeánú, ar Choiste Eorpach na gCaighdeán Leictriteicniúil agus ar Institiúid Eorpach na gCaighdeán Teileachumarsáide i ndáil le caighdeáin chomhchuibhithe chun tacú le Treoir 2014/30/AE ó Pharlaimint na hEorpa agus ón gComhairle an 26 Feabhra 2014 maidir le comhchuibhiú dhlíthe na mBallstát a bhaineann le comhoiriúnacht leictreamaighnéadach.

            (4)  Commission communication in the framework of the implementation of Directive 2014/30/EU of the European Parliament and of the Council on the harmonisation of the laws of the Member States relating to electromagnetic compatibility (Publication of titles and references of harmonised standards under Union harmonisation legislation) [Teachtaireacht ón gCoimisiún faoi chuimsiú chur chun feidhme Threoir 2014/30/AE ó Pharlaimint na hEorpa agus ón gComhairle maidir le comhchuibhiú dhlíthe na mBallstát a bhaineann le comhoiriúnacht leictreamaighnéadach (Foilsiú teideal caighdeán comhchuibhithe agus tagairtí do chaighdeáin chomhchuibhithe faoi reachtaíocht chomhchuibhithe an Aontais)] (IO C 246, 13.7.2018, lch. 1).

            (5)  Cinneadh Cur Chun Feidhme (AE) 2019/1326 ón gCoimisiún an 5 Lúnasa 2019 maidir le caighdeáin chomhchuibhithe i ndáil le comhoiriúnacht leictreamaighnéadach arna ndréachtú chun tacú le Treoir 2014/30/AE ó Pharlaimint na hEorpa agus ón gComhairle (IO L 206, 6.8.2019, lch. 27).

            IARSCRÍBHINN I
            In Iarscríbhinn I, cuirtear an iontráil seo a leanas isteach:

                           Uimh

                           An tagairt don chaighdeán

                           “21.

                           EN IEC 60947-3:2021
                           Lascghiar agus giar rialaithe ísealvoltais — Cuid 3: Lasca, dínascóirí, dínascóirí lasca agus aonaid comhcheangailte fiúsanna”.

            IARSCRÍBHINN II
            In Iarscríbhinn II, cuirtear isteach na hiontrálacha seo a leanas:

                           Uimh

                           An tagairt don chaighdeán

                           Dáta an tarraingt siar

                           “18.

                           EN IEC 60947-3:2009
                           Lascghiar agus giar rialaithe ísealvoltais — Cuid 3: Lasca, dínascóirí, dínascóirí lasca agus aonaid comhcheangailte fiúsanna
                           EN IEC 60947-3:2009/A1:2012

                           10 Nollaig 2023

                           19.

                           EN 301 489 -34 V1.4.1
                           Comhoiriúnacht leictreamaighnéadach agus gnóthaí a bhaineann leis an speictream raidió (ERM); An caighdeán maidir le Comhoiriúnacht Leictreamaighnéadach (EMC) le haghaidh trealamh agus seirbhísí raidió; Cuid 34: Coinníollacha sonracha maidir le Soláthar Seachtrach Cumhachta (EPS) le haghaidh gutháin phóca

                           10 Nollaig 2023”.